paragraph_text: Messier 85 (M85 ili NGC 4382) je lećasta galaksija u zviježđu Berenikinoj kosi. Galaksiju je otkrio Pierre Méchain 4. ožujka 1781. godine. Izvješće o pronalasku objekta Méchain je poslao svom prijatelju i suradniku Charlesu Messieru koji je nakon toga detaljno pretražio područje neba oko M85. Prilikom pretraživanja otkrio je još 7 galaktika i kuglasti skup Messier 92.